Saint-Coulitz

Saint-Coulitz () on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella, noin 50 kilometriä Brestin kaupungista kaakkoon.

Saint-Coulitzin kirkko on valmistunut vuonna 1558. Se kuitenkin uudistettiin 1600-luvulla, jolloin muun muassa kellotorni sai nykyisen ilmeensä. Saint Coulitz oli Irlannin suojeluspyhimyksen Pyhän Brigidin tunnustaja.

Kunnan pormestarina toimi vuosina 1989-2001 ranskalais-togolainen Kofi Yamgnane, joka toimi vuosina 1991-1993 valtiosihteerinä sosiaali- ja integraatioasioissa François Mitterrandin presidenttikaudella.

Lähteet

Aiheesta muualla

Finistèren kunnat